Diari Oficial de la Generalitat Valenciana


Sumari del DOGV 9978, del 08-11-2024 (2024/10239)

ANUNCI sobre la delegació-adhesió al servici mancomunat de tramitació i gestió tributària de la taxa de recollida de residus sòlids urbans de la Mancomunitat de la Ribera Alta.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   9978

Data del DOGV
:   08-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/10841

CVE
:   BUGM-O-2669-03147

Data del document
:   07-10-2024

Organisme emissor
:   Ajuntament de Guadassuar

Tipus de document
:   Anunci

Que en la sessió plenària celebrada amb data 26 de setembre de 2024, es va aprovar el següent acord:

«La Llei 7/2022, de 8 d'abril, de residus i sòls contaminats per a una economia circular i la Llei 5/2022, de 29 de novembre, de la Generalitat, de residus i sòls contaminats per al foment de l'economia circular en la Comunitat Valenciana, imposen l'obligació d'establir una taxa pels servicis de recollida, transport i tractament dels residus municipals a partir de l'1 de gener de 2025. Esta taxa ha de ser específica, diferenciada i no deficitària, havent de tendir progressivament a establir sistemes de pagament per generació, és a dir, mecanismes mitjançant els quals els subjectes passius contribuïxen en funció dels residus que realment generen, el que incentiva la seua reducció i correcta separació.

Per tant, l'Ajuntament de Guadassuar ha d'establir la taxa de recollida i transport de residus sòlids urbans i regular-la mitjançant l'aprovació d'ordenança fiscal, mentres que la taxa pel tractament i eliminació dels residus ja va ser en el seu moment aprovada i gestionada pel Consorci de Residus Ribera-Valldigna, al qual este municipi pertany.

Tot això implica una elevada càrrega de treball, consistent en l'elaboració d'un padró de més de 3.690 objectes tributaris, la notificació individual de l'alta en padró a cadascun dels 3.690 subjectes passius de la taxa, la domiciliació bancària dels citats rebuts i treballs de manteniment de padró. Tot això sense perjuí de l'atenció ciutadana una vegada notificades les altes inicials en padró, resolució de reclamacions i recursos, gestió de la seua recaptació, etc. En este sentit, existix una evident escassetat de mitjans humans en el departament de recaptació que impedix gestionar de manera eficient la referida taxa, sent necessari bé reforçar el departament amb més personal o bé delegar la gestió tributària i recaptatòria en un altre ens supramunicipal.

En relació amb l'anterior, la Mancomunitat de la Ribera ha creat el servici mancomunat de tramitació i gestió tributària en matèria de residus sòlids urbans, que té per objecte facilitar als ajuntaments mancomunats adherits a este servici, la possibilitat que la Mancomunitat efectue la gestió i tramitació tributària de la taxa per la prestació del servici de recollida selectiva i transport de residus sòlids urbans dels seus municipis, oferint els servicis següents:

– Assessorament tècnic en l'elaboració de l'ordenança fiscal.

– Elaboració, manteniment i aprovació del padró: altes, baixes, canvis de situació de l'obligat tributari.

– Publicació dels edictes d'aprovació i exposició pública dels padrons corresponents.

– Aplicació de bonificacions, exempcions, beneficis fiscals.

– Tramitació dels corresponents procediments en matèria tributària.

– Gestió de la recaptació que podrà portar-se a terme mitjançant la col·laboració en una altra entitat de dret públic (Diputació de València).

– Atenció al ciutadà a través de l'oficina de tramitació i gestió tributària de la Mancomunitat.

– Defensa jurídica (recursos contenciosos per actuacions del Servici de Gestió Tributària).

La Mancomunitat de la Ribera Alta percebrà la quantitat que resulte d'aplicar la quota per prestació dels servicis de gestió i recaptació, segons l'import determinat en els pressupostos de l'entitat per a cada exercici i que es destinarà a la cobertura dels següents gastos:

– Personal administratiu i tècnic.

– Cost de les notificacions postals.

– Manteniment aplicacions informàtiques.

– Equips per a processos informàtics.

– Comissions bancàries.

– Material d'oficina.

– Assessorament especialitzat (extern)

– Altres gastos (arrendaments, subministres i comunicacions).

Per a l'any 2025, els ingressos previstos a reconéixer amb la nova taxa ascendiran aproximadament a uns 152.789,24 euros, mentres que el gasto imputable del servici mancomunat de gestió tributària de les taxes vinculades als servicis de recollida selectiva de residus en la localitat s'estimen 27.905,01 euros, segons consta en l'estudi econòmic de la taxa.

Per tant, és cost a l'adhesió al servici mancomunat de tramitació i gestió tributària en matèria de residus sòlids urbans de la Mancomunitat de la Ribera Alta ascendirà aproximadament a 28.000 euros, els quals se suposa que es pagaran a través de compensació amb les quantitats recaptades per la Mancomunitat a liquidar a l'Ajuntament. El gasto s'iniciarà a partir d'1 de gener de 2025, data en què entrarà en vigor la imposició i exacció de la nova taxa.

Vist l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, segons el qual:

1. De conformitat amb el que es disposa en l'article 106.3 de la Llei 7/1985, de 2 d'abril, reguladora de les bases del règim local, les entitats locals podran delegar en la comunitat autònoma o en altres entitats locals en el territori de les quals estiguen integrades, les facultats de gestió, liquidació, inspecció i recaptació tributàries que esta llei els atribuïx.

Així mateix, les entitats locals podran delegar en la comunitat autònoma o en altres entitats locals en el territori de les quals estiguen integrades, les facultats de gestió, liquidació, inspecció i recaptació dels restants ingressos de Dret públic que els corresponguen.

2. L'acord que adopte el Ple de la corporació haurà de fixar l'abast i contingut de la referida delegació i es publicarà, una vegada acceptada per l'òrgan corresponent de govern, referit sempre al Ple, en el supòsit d'entitats locals en el territori de les quals estiguen integrades en els butlletins oficials de la província i de la comunitat autònoma, per al coneixement general.

3. L'exercici de les facultats delegades haurà d'ajustar-se als procediments, tràmits i mesures en general, jurídiques o tècniques, relatives a la gestió tributària que establix esta llei i, supletòriament, a les quals preveu la Llei general tributària. Els actes de gestió que es realitzen en l'exercici d'esta delegació seran impugnables d’acord amb procediment que corresponga a l'ens gestor, i, en últim terme, davant la jurisdicció contenciosa administrativa.

Les facultats delegades seran exercides per l'òrgan de l'entitat delegada que procedisca conforme a les normes internes de distribució de competències pròpies d'esta entitat. (...)»

Vist el que es disposa en els estatuts de la Mancomunitat de la Ribera Alta, segons els quals:

«Article 5. Facultats i potestats

2. La Mancomunitat, per al compliment del seu objecte, podrà exercir i desenrotllar en tot el seu àmbit competencial i territorial d'actuació totes les potestats, facultats i funcions atribuïdes als municipis, en la condició d'ens públic territorial. Entre altres les següents:

a) Potestats reglamentaria i d'autoorganització.

b) Potestats tributària i financera.

Article 6. Fins

1. La Mancomunitat podrà assumir activitats destinades a l'atenció dels fins següents:

b) La realització d'aquells servicis necessaris orientats al fet que els municipis puguen exercir les competències o prestar els servicis en què la legislació vigent admet que actuen. Entre altres els relatius a:

– Gestió, liquidació, recaptació en voluntària i/o en executiva i inspecció de qualsevol tipus d'ingressos, de dret públic o privat [...]

Article 23. Els servicis

5. Els servicis que presta la Mancomunitat, en el marc de la legislació vigent, són els següents:

– Servici de gestió i recaptació d'ingressos de dret públic.

Vist que la competència per a adoptar l'acord correspon al Ple de la corporació pel vot de la majoria absoluta dels membres de la corporació, de conformitat amb l'article 22.2 apartats a) i e), així com l'article 47.2 apartat h) de la Llei 7/1985, de 2 d'abril, reguladora de les bases del règim local.

Atés el dictamen favorable de la Comissió Informativa Permanent d’Hisenda i Governació, Benestar Social i Joventut, el Ple de l’Ajuntament, per unanimitat dels presents, que es correspon amb la majoria absoluta del nombre legal de membres de la corporació,

ACORDA

*Primer*

Aprovar l'adhesió al servici mancomunat de tramitació i gestió tributària de la taxa de recollida de residus sòlids urbans de la Mancomunitat de la Ribera Alta, segons les instruccions del servici que comporta la prestació dels següents servicis:

– Assessorament tècnic en l'elaboració de l'ordenança fiscal.

– Elaboració, manteniment i aprovació del padró: altes, baixes, canvis de situació de l'obligat tributari.

– Publicació dels edictes d'aprovació i exposició pública dels padrons corresponents.

– Aplicació de bonificacions, exempcions, beneficis fiscals.

– Tramitació dels corresponents procediments en matèria tributària.

– Gestió de la recaptació que podrà portar-se a terme mitjançant la col·laboració en una altra entitat de dret públic (Diputació de València).

– Atenció al ciutadà a través de l'oficina de tramitació i gestió tributària de la Mancomunitat.

– Defensa jurídica (recursos contenciosos per actuacions del Servici de Gestió Tributària).

L'adhesió al servici mancomunat suposa la delegació de competència a favor de la Mancomunitat de la Ribera Alta en els servicis anteriorment esmentats.

*Segon*

Autoritzar i comprometre el gasto de 28.000 euros a partir de l'1 de gener de 2025 amb càrrec a la partida 932-22166 «Gestió tributària taxa de residus»; queda condicionada l'eficàcia d'este acord a l'existència de crèdit i suficient en el pressupost general de l'any 2025.

*Tercer*

Notificar el present acord a la Mancomunitat de la Ribera Alta, perquè en prenga coneixement i efectes.

*Quart*

Facultar l'alcalde president a realitzar els actes que siguen necessaris per a portar a efecte el present acord.

*Quint*

Publicar el present acord en el portal de transparència, en el *Butlletí Oficial de la Província de València*  i en el *Diari Oficial de la Generalitat Valenciana*, de conformitat amb l'article 7 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals.»

Cosa que es fa pública per al coneixement general.

  

Guadassuar, 7 d'octubre de 2024

Vicente José Estruch Bellver

Alcalde